
PENTRU LEGIONARI 


In zilele de 23 - 24 Septembrie a.c., a avut loc la Erding, 
Germania, Adunarea Consiliului Legiunii. 

Conform normelor in vigoare, stabilite de Consiliul 
Legiunii din Iulie 1958, au participat la această Adunare,direct 
sau prin delegaţie, Comandanţii Legionari făcuţi de Căpitan, 
care au aderat la actul de la Majadahonda, membrii cooptaţi de 
amintitul Consiliu, precum şi camarazii care indeplineso func¬ 
ţiuni la centru sau in diferitele ţări, unde se găseşte răspân¬ 
dită diaspora legionară. 

In conformitate cu aceleaşi norme, şedinţele Consiliului 
Legiunii au fost prezidate de Dl Cdt.leg. Vasile Iasinschi, ca 
cel mai vechiu in grad din comandanţii legionari prezenţi la a- 
dunare. 

După apelul Căpitanului şi al camarazilor căzuţi pentru Le¬ 
giune sau morţi in credinţa legionară, Dl Cdt.leg. V. Iasinschi 
a vorbit de rolul important pe care l-a avut Comandantul Bunei 
Vestiri Ilie Gârneaţă in lupta generaţiei de la 1922 şi care l-a 
urmat pe Căpitan la conducerea "Asociaţiei Studenţilor Creş¬ 
tini" din Iaşi. La propunerea Căpitanului, Comandantul Bunei 
Vestiri Ilie Gârneaţă a urmat şi la preşedinţia "Asociaţiei 
Generaţiei de la 1922" după moartea la Majadahonda, in lupta 
contra comunismului, a primului ei preşedinte, Ion I. Moţa. 

Dl Cdt.leg. Nicolae Şeitan, in asentimentul unanim al celor 
prezenţi, condamnă atacul perfid şi lipsit de cel mai elementar 
bun simţ din buletinul "Ţara şi Exilul" la adresa Comandantu¬ 
lui Bunei Vestiri Ilie Gârneaţă, la un an de la moartea lui. 

In calitatea sa de membru al Consiliului Conducător, Dl Cdt. 
leg. Constantin Papanace a făcut o dare de seamă asupra proble¬ 
melor care s'au pus in intervalul scurs de la primul Consiliu 
al Legiunii pe plan intern şi extern, precum şi asupra punctelor 
din Ordinea de zi. 

întrucât, in ultimul timp, tendinţa fostului comandant le¬ 
gionar Horia Sima de a falsifica istoria Mişcării Legionare ne¬ 
socotind cu cinism chiar cele scrise de Căpitan, a luat propor¬ 
ţii neruşinate, propune ca acest caz să fie pus la ordinea de 
zi a Consiliului Legiunii, sprea se discuta şi lua măsurile nece- 


sare in vederea restabilirii adevărului. 

In încheiere, se arata regretul că, din cauza unor circum¬ 
stanţe externe, nu s'a putut ţine Adunarea consultativă premer¬ 
gătoare, aşa după cum a fost prevăzut. Pentru remedierea acestei 
situaţii, s'a solicitat din nou, prin circulara din 15 August 
a.c., camarazilor "care nu şi-au exprimat încă punctul lor de 
vedere referitor la problemele de zi", trimiterea unei expuneri 
scrise a tezei lor Serviciului de Secretariat al Mişcării. Con¬ 
siliul Legiunii urma să ţină seama de părerile exprimate, "reţi¬ 
nând orice sugestie care in momentul de faţă ar putea fi de 
folos la soluţionarea problemelor puse in discuţie". 

După citirea părerilor exprimate in scris de către cei ab¬ 
senţi şi după desbaterea punctelor din Ordinea de zi de către 
cei prezenţi la Adunare, Consiliul Legiunii,prin folosirea vo¬ 
tului, a hotărit următoarele: 

1. Desemnează pe Dl Cdt.leg. Vasile Iasinschi ca preşedinte 
al Consiliului Legiunii pe termen nelimitat 

2. Confirmă pe Dl Cdt.leg. Constantin Papanace in calitatea 
sa de membru al Consiliului Conducător pe o perioadă de 
trei ani. 

3» Desemnează pentru cele două locuri vacante din Consiliul 
Conducător, pentru o durată de trei ani, pe Dl Cdt.leg. 
Nicolae Şeitan şi pe Dl Instr.leg. Dr. Vasile Andrei. 

4. Confirmă în funcţiunea de Secretar al Consiliului Legiunii 
şi al Consiliului Conducător pe Dl Cdt.aj. Dr. Victor 
Apostolescu. In această calitate el va lua parte la lu¬ 
crările Consiliului Conducător pe tot timpul cât va în¬ 
deplini această funcţiune, adică pe timpul de trei ani. 

In această funcţiune va fi ajutat de Dl Cdt.aj. Virgil 
Popa. 

5. Confirmă in funcţiunea de casier pe camaradul Constantin 
Nagacevschi pe durata de trei ani. Pentru această func¬ 
ţiune, ca şi pentru alte funcţiuni de acelaşi grad de la 
centru sau din organizaţiile exterioare, Consiliul Con - 
ducător va putea dispune după cum vor cere interesele u- 
nei bune organizări. 

6. Au fost cooptaţi ca membri in Consiliul Legiunii camara¬ 
zii Gheorghe Ghiţea şi Eugen Bârsan, care timp de 4 de- 

cenii şi mai bine au militat cu credinţă şi perseverenţă 
pe linia Căpitanului pentru afirmarea crezului legionar 
indurând pentru aceasta lagăre şi închisori. 

In acelaşi timp s'a hotărit ca şefii pe ţări să facă 
propuneri pentru camarazii care,prin activitatea lor le¬ 
gionară din trecut sau prezent, s'au remarcat in mod de¬ 
osebit prin capacitatea lor şi prin ţinuta lor demnă.Pro¬ 
punerile vor fi motivate prin scris. 

7. Pentru asigurarea unei cât mai largi reprezentări in 
Consiliul Legiunii, s'a hotărit: 

a) mai fac parte de drept din Consiliul Legiunii: 

1) comandanţii aj. legionari,făcuţi de Căpitan şi ca¬ 
re aderă la actul de la Majadahonda; 

2) pe durata mandatului lor,camarazii care conduc or¬ 
ganizaţii in exil şi care aderă la actul de la Ma— 
jadahonda; 

b) pot fi cooptaţi camarazii care,prin trecutul şi pres¬ 
tigiul lor, s'au distins şi continuă să se distingă 
printr'o ţinută şi trăire legionară deosebită şi care 
aderă la actul de la Majadahonda; 

c) in complectarea hotăririi Consiliului Legiunii din 
12-18 Iulie 1958, pe lângă şeful grupului pe ţară,mai 
face parte din Consiliul Legiunii şi locţiitorul lui. 

Extinderea votului deliberativ la toţi legionarii din 
diasporă, acceptată in principiu, a fost considerată ca 
foarte greu de aplicat in actuala situaţie. Hotăririle 
menţionate mai sus insă satisfac in mare parte această 
necesitate. 

8. S'a hotărit reapariţia "Pământului Strămoşesc" ca ofi¬ 
cios, cum a fost incă de la începuturile Legiunii Arhan ¬ 
ghelul Mihail , insărcinându-se in acest scop cu redacta¬ 
rea şi administrarea lui, grupul legionar din Argentina. 
Se constată, că cel mai indicat pentru conducerea oficio¬ 
sului este Dl Prof. Dumitru Găzdaru. Dl Cdt.leg.N.Şeitan 
este însărcinat cu rezolvarea chestiunii. Buletinul in¬ 
terior al Mişcării, "Orientări pentru legionari",va con¬ 
tinua să apară, in orice caz până la apariţia regulată a 
oficiosului. 

S'a hotărit punerea la punct a falsificării istoriei le¬ 
gionare de către Horia Sima şi acoliţii săi. 

9. Doctrina şi spiritualitatea legionară, fixată de Căpitan 
şi mărturisită de mii de camarazi martirizaţi» rămâne i- 
muabilă. Forma de organizare şi reprezentare politică 
fiind, prin forţa lucrurilor, in corelaţie cu diferitele 
conjuncturi politice va avea adaptările necesare,aşa după 
cum s'a desbătut pe larg in şedinţele Consiliului Legiu¬ 
nii din 1958. 

Ţinta principală a Mişcării Legionare, ca şi a Româ¬ 
nilor cu dragoste de Neam, a fost şi este eliberarea Ţă¬ 
rii de orice fel de tiranie şi adoptarea formelor de con¬ 
ducere care să promoveze idealurile de libertate,drepta¬ 
te, omenie românească şi spiritualitate creştină. Pentru 
atingerea acestui scop, Mişcarea Legionară este dispusă 
să colaboreze cu oricine, care nutreşte în mod sincer a- 
semenea idealuri înălţătoare. 

Erding, Octombrie 1972 

